לכבוד

**משתתפי המכרז**

הנדון: **מכרז פומבי מס' 5/21 להקמה תפעול תחזוקה ושיווק של מתקני פרסום חוצות מסוג טוטם בעיר בת ים**

מענה מס' 1 לשאלות המשתתפים

הרינו מתכבדים להשיב לשאלות אשר הופנו בקשר עם המכרז שבנדון, כדלקמן:

|  |  |  |
| --- | --- | --- |
| מס"ד | השאלה/הבהרה | מענה החברה |
|  | הבהרה בקשר עם נוסח הערבות | בנספח 4 למכרז, נוסח ערבות בנקאית להשתתפות, יש להשמיט את המילים "**בתוספת הפרשי הצמדה למדד כאמור**".**למען הנוחות מצ"ב למסמך זה נספח 4- נוסח ערבות מעודכן**. |
|  | עמ' 8 סעיף 41מצוין בסעיף כי על הזוכה/מגיש לבדוק את המיקומים. בקשתי הינה לדעת האם במיקומים שמוצעים במכרז עתיד לעבור תוואי הרכבת הקלה? פרויקט מהיר לעיר? או כל עבודות פיתוח הידועות בעיר שידרשו פירוק המתקנים? | המיקומים המוצעים להצבת מתקני פרסום נבחנו בחינה ראשונית [שאינה מחייבת] על ידי מח' ההנדסה בעיריית בת ים, ובבדיקה זו לא נמצא כי קיימת התנגשות בינם לבין עבודות תשתית מהותיות. עם זאת, אין לראות במוזכר שלעיל כל התחייבות שהיא כלפי הספק/המציע וכי עליו יהיה לבצע את כל הבדיקות המקיפות והנדרשות בהתאם להוראות מסמכי המכרז, וייתכן כי כי בסופו של יום יקבע כי קיימת מניעה להצבת מתקני פרסום בחלק או בכל המיקומים האופציונאליים. בנוסף, וכאמור בסעיף 8.2 לפרק ה' המיקומים המוצעים להצבת מתקני הפרסום נחשבים אופציונליים ואינם מחייבים את החברה בכל צורה שהיא, ומכאן, שאין לראות במיקומים ו/או במתקני הפרסום כל התחייבות שהיא של החברה הכלכלית כלפי הספק/המציע, ועל כל מיקום/מתקן אופציונאלי או אחר תינתן החלטה לאחר בחינת הבקשה כאמור במסמכי המכרז. |
|  | עמ' 13 סעיף 63אלא מתקבל על הדעת לאפשר לזכיין אחר להקים בעתיד מתקנים אחרים דומים/ מאותו סוג למתקנים האמורים במכרז זה. ראוי לתת לזכיין את הזכות לסירוב ראשוני לכל מתקן עתידי מסוג טוטם. | בקשה נדחית. |
|  | עמ' 15 סעיף 4א'לא הגיוני שלחברה שמורה הזכות לדרוש אין סוף מתקנים. מקובל וראוי לאפשר לזכיין את האפשרות לסרב לכל מתקן נוסף מעבר לכמות המוגדרת מראש. |  הסיפא לסעיף יימחק. התקנה והצבה של שילוט מעבר לששת השלטים נושא המכרז תהא בהסכמת הצדדים. |
|  | עמ' 54 סעיף 37.1מהו התעריף הנוכחי של אגרות השילוט לסוג המתקנים במכרז? | אגרות השילוט מופיעות באתר עיריית בת-ים |
|  | עמ' 54 סעיף 37.5האם ידוע על איזושהי כוונה לשנות את התעריף הנוכחי ו/או את חוק העזר של אגרות השילוט? | בשלב זה לא ידוע על כוונה. בכל אופן, במכרז קיים מנגנון העוסק בנושא. |
|  | סתירה בין סעיף 63 בעמוד 13, לבין סעיף 53.1 בעמוד 62. מבקשים הבהרה. | לא תהיה בלעדיות לסוג המתקן. הבלעדיות היא רק למתקנים נושא המכרז אשר יוקמו במיקומים הפוטנציאלים.כלומר, החברה/העירייה רשאיות להקים את אותו סוג מתקנים אך במיקומים אחרים. |
|  | עמ' 8 סעיף י' סעיף חריג ולא מקובל, בו מתבקש הזכיין לכלכל את צעדיו, לשקלל ולגלם בהצעתו תרחישים בלתי צפויים, לא ודאיים או לא ידועים, שאינם תלויים בזכיין, במידה ויתממשו עלולים לפגוע בכדאיות הכלכלית ולגרום לו נזקים כספיים, מבלי שלזכיין קיימת הזכות הבסיסית לקיזוז יחסי. בקשה בלתי אפשרית שמעלה תהיות וחששות. - אנו מבקשים שתחשפו בפנינו מראש כל מידע רלוונטי ותרחיש אפשרי הידוע לכם שעלול לפגוע כלכלית בזכיין. לרבות מיקומים שבהם לא יהיה ניתן להקים מתקני שילוט מבלי שיהוו מטרד לעבודות תשתית ופיתוח שאושרו, עבודות הרכבת הקלה וכו׳. - ראוי שהחברה תגלה התחשבות ותקזז נזקים כספיים במידה וייגרמו לזכיין עקב שינויים, עבודות תשתית ופיתוח וכו׳ שאינם תלויים בו ולא יכל לדעת עליהם באופן ודאי בעת ההגשה. | א. לא יחול שינוי בהוראות מסמכי המכרז.ב. ראו המפורט בתשובה לשאלה מס' 2 לעיל.ג. מבלי לגרוע מהמוזכר לעיל, ראו בין היתר המוזכר בסעיף 35 לפרק ה' וסעיפים 5.1-5.4 לפרק ד'ד. עסקינן בהתקשרות ארוכת טווח במהלכה עלולים להתקיים אירועים שיש בהם כדי לשנות ו/או להגביל ו/או לבטל מתקני פרסום ועל כן לא יחולו שינוי בהוראות מסמכי המכרז.  |
|  | מבקשים לאפשר להקים מתקנים במידות גדולות יותר מהמידות במפרט. | בקשה נדחית. |
|  | מבקשים לאפשר להקים שלטים אלקטרונים. | בקשה נדחית. |

בברכה,

חוף בת-ים ליזמות ופיתוח בע"מ

על המציעים לצרף מסמך זה להצעתם חתום על ידם בחתימה ובחותמת

\_\_\_\_\_\_\_\_\_\_\_\_\_\_\_\_

חתימה וחותמת הקבלן

**נספח 4 מעודכן**

**נוסח ערבות בנקאית להשתתפות במכרז**

**לכבוד**

**חוף בת ים ליזמות ופיתוח בע"מ**

**הנדון:** ערבות בנקאית / הצעה מכרז פומבי 05/21

על פי בקשת חברת \_\_\_\_\_\_\_\_\_\_\_\_\_\_\_\_\_\_ ח.פ. \_\_\_\_\_\_\_\_\_\_\_\_\_\_\_\_\_\_\_\_\_\_ (להלן - **"המבקש"**) אנו ערבים ומתחייבים בזאת כלפיכם לתשלום כל סכום שהוא עד לסכום כולל של 25,000 ₪ (עשרים וחמישה אלף שקלים חדשים) (להלן - **"סכום הערבות"**) שתדרשו מאת המבקש בקשר להצעה שהגיש במסגרת מכרז מס' 05/21 שפורסם על ידכם, לרבות לשם הבטחת המילוי של איזו מקרב התחייבויות המבקש עפ"י תנאי המכרז.

לפי דרישתכם הראשונה מעמנו, אנו נשלם לכם מיד חלף החזרת כתב זה כל סכום עד לסכום הערבות, מבלי להטיל עליכם חובה להוכיח את דרישתכם ומבלי שתהיו חייבים לדרוש את התשלום תחילה מאת המבקש.

התחייבותנו זאת הינה בלתי חוזרת ובלתי תלויה ואינה ניתנת לביטול. כל דרישה על-פי כתב זה תעשה על-ידי המוטבים על-פיו, ותשלום להם - בין אם לכולם ובין אם לאחד מהם - ייחשב כתשלום כדין ועל-פי כתב זה.

כתב ערבות זה אינו ניתן להעברה או להסבה.

התחייבותנו זאת תהיה בתוקף עד ליום 13.9.21.

 בכבוד רב,

בנק \_\_\_\_\_\_\_\_\_\_\_\_\_\_\_\_\_\_\_\_\_\_